'Is Dit Feminisme Waarna Ons Streef?' Walletjiestraat In Rooiligdistrik - Joy! Digital
'Is Dit Feminisme Waarna Ons Streef?' Walletjiestraat In Rooiligdistrik
Foto: Don Ceder / Isaac Owusu
In 'n artikel van CIP.nl, 'n Nederlandse Christelike nuuswebtuiste, is berig oor 'n raadslid in Amsterdam wat onverpoosd voortgaan met sy stryd teen sekstoerisme in die stad. Don Ceder, van die ChristenUnie, het aan Trouw, 'n dagblad, verduidelik hoekom dit so belangrik is vir hom.
"Amsterdam moet die stad van geregtigheid, vrede en hoop word, in plaas van die plek vir betaalde seks en dwelms," het hy aan die dagblad gesê. "Duisende mans beoordeel daagliks die vroue agter die vertoonvensters: te vet, te kort, te swart, nie aantreklik genoeg nie … Is dít die feminisme waarna ons as 'n samelewing streef? "
So 'n rooiligdistrik kan die voorland van stede soos Kaapstad en Johannesburg word, as die regering prostitusie in Suid-Afrika wettig. Lees 'n vorige berig oor hierdie gevaar (joydigitalmag.com)
Volgens die Nederlandse berig verskyn sekswerkers gereeld in die media wat ten gunste van die beroep standpunt inneem. Volgens Ceder is dit egter nie 'n weerspieëling van die meeste vroue wat agter die venster in die Rooiligdistrik van Amsterdam agter die vertoonvensters staan nie. "Volgens die plaaslike polisiebeampte is 70 tot 80% Oos-Europese vroue. Ek het gehoor dat die begrip 'vrywillig' 'n uiters elastiese konsep is, " het Cedar gesê.
In Suid-Afrika oefen radikale aktiviste vir "seksuele regte" groot druk op die regering uit om prostitusie in die land te wettig en die wettiging van die gebruik van dagga het ons nog verder in die rigting gestuur wat die ChristenUnie hand en tand in Nederland beveg.
Steun gerus Errol Naidoo se Family Policy Institute wat op die voorpunt staan in die stryd teen die wettiging van prostitusie in ons land. familypolicyinstitute.com